 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣዋጅ ህጹጽ ግዜ ንህዝባዊ ናዕቢ ሱዳን ከህድኦ ኣይከኣለን 26 ለካቲት 2019 ምንጪ ስእሊ, Getty Images ፕረዚደንት ዑመር ኣልበሽር ዓርቢ 23 ለካቲት ኣብ ሃገራዊ ተሌቪዥን ቀሪቡ ነቲ ንዓሰርተ ኣዋርሕ ዝቐጸለ ህዝባዊ ናዕቢ ንምህዳህ ኣዋጅ ህጹጽ ግዜ ከም ዝኣወጀ ይፍለጥ እንተኾነ ግን እቲ ን30 ዓመታት ዓትዒቱ ዝሓዞ ስልጣኑ ዝፈታትን ህዝባዊ ናዕቢ ገና ይቕጽል ከም ዘሎ ሮይተርስ ሓቢሩ ካብቲ ኣዋጅ ህጹጽ ግዜ ዝተኣወጀሉ ጀሚሩ ብኣሽሓት ዝቑጸሩ ሰባት ኣብ ጎደናታት ርእሰ ከተማ ካርቱምን ኦምድርማንን ከምኡውን ኣብ ካልኦት ከተማታት ሱዳን ተቓውሞታት ይረኣዩ ከም ዘሎውውን ተገሊጹ ነቲ ዝተኣወጀ ሃገራዊ ድንጋገ ብተቓወምቲ ሰልፍታት ወደብቲ ሰልፍታትን ከምኡውን ካልኦትን ከም ዝነጸግዎን ፕረዚደንት ዑመር ኣልበሽር ካብ ስልጣኑ ንኽወርድ ዝጠልብ ሓዲሽ ሰለማዊ ሰልፉ ጸዊዖም ሓይልታት ጸጥታ ሱዳን ኣብ ልዕሊቶም ኣንጻር መንግስቲ ተቓውምኦም ዘስምዑ ሰለማውያን ሰባት ጠያይቲ የዝንቡሎም ከም ዘለውን ምንጭታት ሓቢሮም ኣብ ሰንበት ኣብ ዝተኻየደ ህዝባዊ ተቓውሞ ሰለስተ ሰባት ተጎዲኦም ከም ዘለውን ተሓቢሩ ናዕቢ ሱዳን ንስደተኛታት ኤርትራን ኢትዮጵያን ይጸልዎምዶ? 